
	[bookmark: nev]DUDÁS FANNI
gyógypedagógia
BA, 5. félév
Eötvös Loránd Tudományegyetem
Bárczi Gusztáv Gyógypedagógiai Kar
	FEHÉR KRISZTINA
gyógypedagógia
MA, 3. félév
Eötvös Loránd Tudományegyetem
Bárczi Gusztáv Gyógypedagógiai Kar


Témavezetők:
	dr. Zászkaliczky Péter
főiskolai tanár, ELTE BGGYK

	Katona Vanda
tanársegéd, ELTE BGGYK




Értelmi fogyatékosság és szexualitás vizsgálata a szociális ellátórendszer intézményeiben készített interjúk tükrében

Vizsgálatunk anyagát a TÁMOP 4.2.1.B-09/1/KMR pályázat keretén belüli, Zászkaliczky Péter által vezetett, „A fogyatékos emberek iskolai és társadalmi integrációjának feltételrendszere” című kutatás interjúi képezték. Az interjúk felvétele az ország több megyéjében, különböző –felnőtt fogyatékos személyeket- ellátó intézményekben történt. Elemzésünk szempontjából kérdésként vetődött fel, hogy az egyes intézmények fenntartói jellege mekkora befolyással bír a fogyatékos személyek szexuális életére. A dolgozatban bemutatjuk, hogy a különböző fenntartású, illetve típusú intézmények hogy viszonyulnak a szexualitás, párkapcsolat kérdéséhez, valamint azt, hogy a párkapcsolatban élő értelmi fogyatékos személyekkel és hozzátartozóikkal készült interjúk alapján milyen kapcsolati típusok, valamint jövőképek (házasság, családalapítás) jelennek meg. Bővebben foglalkoztunk a magánélet, intim szféra, párkapcsolat, szexualitás témakörével is.



